# Sammendrag av UDIR brukerundersøkelse november 2017

Vi hadde en svarprosent på vel 68,75 %. En god økning fra foreldreundersøkelsen 2016, der vi hadde svar prosent på 52%.

Tusen takk til alle dere som tok dere tid til å svare på hvordan dere opplever det å være brukere / foreldre i Strusshamn barnehage ☺.

Vi setter stor pris på alle tilbakemeldinger, som kan hjelpe oss til å bli enda bedre. Undesøkelsen er anonym og det fremkommer ikke noe om avdelingstilhørighet eller om en har søsken i barnehagen. Undersøkelsen var delt opp i 9 forskjellige dimensjoner som igjen var delt opp i underspørsmål. Her er det enkeltbesvarelser vedr. kosthold, hygiene og dugnadsplikt som gjør at vi vil være bevisst informasjon og samarbeid med dere. Besvarelsene i undersøkelsen var rangert fra 1 – 5 der **5** er best.

Jeg har laget en oppstilling med gjennomsnittstall for Strusshamn barnehage SA. Har sammenlignet tallene med snittet for barnehagene på Askøy. Siden UDIR undersøkelsen er ny på Askøy kan jeg ikke sammenligne den med tidligere brukerundersøkelser.

|  |  |  |  |  |
| --- | --- | --- | --- | --- |
|  | Kommunale barnehager | Private barnehager | **Snitt Askøy 2017** | **Strusshamn barnehage** |
| UTE OG INNEMILJØ | 3,9 | 4,1 | **4,07** | **4,2** |
| RELASJON MELLOM BARN OG VOKSEN | 4,4 | 4,5 | **4,46** | **4,7** |
| BARNETS TRIVSEL | 4,7 | 4,7 | **4,74** | **4,7** |
| INFORMASJON | 4,0 | 4,1 | **4,06** | **4,6** |
| BARNETS UTVIKLING | 4,6 | 4,6 | **4,6** | **4,8** |
| MEDVIRKNING | 4,1 | 4,2 | **4,1** | **4,5** |
| HENTING OG LEVERING | 4,2 | 4,2 | **4,2** | **4,7** |
| TILVENNING OG SKOLESTART | 4,4 | 4,4 | **4,4** | **4,7** |
| TILFREDSHET | 4,4 | 4,5 | **4,4** | **4,8** |

Bak disse tallene kan vi se at vi arbeider godt. Uten å rangere viktigheten av de forskjellige områdene, har vi det siste året hatt ekstra fokus på informasjon og tilvenning (trivsel og vennskap). Samt overgang fra liten til stor avdeling og overgang fra barnehage til skole. Vi vil at Strusshamn barnehage skal være et sted som gir barna en trygg og utviklende hverdag sammen med læring og mange gode opplevelser. Utfordringer knyttet opp mot usikkerhet til barnetall, og lavt offentlig tilskudd, gjør at vi veldig gjerne ville brukt mer midler på opprustning av uteområdet vårt. Dette kompenseres i hverdagen med at vi prøver å være flink til å utnytte nærområdet vårt.

Når det gjelder brukermedvirkning er vi alltid lydhør for ideer og tilbakemeldinger fra foreldre på det vi gjør. Svarene i undersøkelsen når det gjelder deres positive opplevelse av informasjon og medvirkning håper vi å fortsette å opprettholde. Vi har så vidt kommet i gang med foreldresamtaler og jeg oppfordrer alle til å gi oss tilbakemeldinger, spørsmål og kommentarer til det som er viktig for dere som foreldre. I kommentarfeltet til undersøkelsen er det som dere ser tilbakemeldinger og spørsmål som går på hva vi serverer i måltider, lengde på utetid og dugnadskrav. Noen av disse spørsmålene kan en få en god forklaring på hvis en spør ped.leder eller undertegnede. Oversikt over alle svarene i undersøkelsen henger i garderoben. De som ønsker å få med et eksemplar hjem må bare be om en kopi.

Hilsen personalet i Strusshamn barnehage SA

v/Arnt Magne Nautnes Daglig leder